Otello (Verdi)

context: La composició d'Otello fou el resultat d'una complexa trama ordida per l'editor Giulio Ricordi, fill de Tito, el qual anava assumint un paper cada vegada més important a l'editorial i que acabaria aconsellant i estimulant no només Verdi sinó també Puccini. L'objectiu de Ricordi en aquell moment era aconseguir de fer col·laborar Verdi i Arrigo Boito. No era gens fàcil perquè la relació entre ambdós músics era distant, i és que Verdi no havia oblidat encara els atacs cap a la seva figura per part del poeta. Boito s'havia adherit al moviment artístic Scapigliatura (l'escabellament), del qual és considerat unànimement un dels principals exponents. Aquest moviment es va desenvolupar després de la proclamació del Regne d'Itàlia (1861) sobretot en el nord, i en particular a Milà, capital del món editorial i del periodisme. Els scapigliati van adoptar posicions bastant crítiques enfront de les velles glòries de l'òpera i Verdi se'n va sentir atacat directament.[3]
qas: answers: text: Tito
question: De qui era fill Giulio Ricordi?

answers: text: Giulio Ricordi
question: Qui va ordir la trama d'Otello?

answers: text: complexa
question: Com era la trama ordida per Giulio Ricordi?

answers: text: Verdi i Arrigo Boito
question: Quins músics tenien una relació distant?

answers: text: Scapigliatura
question: A quin moviment artístic s'havia adherit Boito?

context: Iago convenç Cassio que només Desdemona pot aconseguir que Otello el perdoni. Insisteix perquè parli amb ella i li demani la seva mediació per recuperar el favor d'Otello. Iago comença a posar en pràctica el seu pla per destruir Otello. Es troba amb ell i li deixa entreveure dubtes sobre la fidelitat de la seva esposa, tot inventant un antic idil·li de Desdemona amb Cassio. Otello sap que la seva raça és menyspreada per la societat en què viu. Les insinuacions de Iago desperten la seva gelosia i ara el fan desconfiar dels motius pels quals una noia bella i refinada com Desdemona s'ha casat amb ell. Per uns moments, però, oblida els seus recels, i es deixa portar per l'ambient d'alegria en el que Desdemona és obsequiada per dones, infants i mariners xipriotes. Quan tothom marxa, resten Desdemona i Otello, acompanyats de Iago i la seva esposa Emilia, donzella de Desdemona. Desdemona demana al seu espòs que perdoni Cassio. Aquesta demanda li confirma les sospites sobre la infidelitat de la seva dona, i provoca la irada reacció d'Otello. Desdemona no entén els motius d'aquesta reacció violenta. Intenta eixugar el front d'Otello amb un mocador que ell llença a terra amb fúria. Emilia el recull i Iago s'afanya a prendre-li, per convertir-lo en una prova de la traïció de Desdemona. Els dos homes queden sols, i Iago explica a Otello un fals somni, en el que Cassio invoca el nom de Desdemona. També menteix assegurant-li haver vist a les mans d'ell el mocador. Otello exigeix una prova de la infidelitat de Desdemona i jura una venjança terrible si es confirma. Iago se sent satisfet de veure que el seu pla va endavant.
qas: answers: text: destruir Otello
question: Quin era el pla de Iago?

answers: text: dubtes sobre la fidelitat de la seva esposa
question: Què li deixa entreveure Iago a Otello?

answers: text: Les insinuacions de Iago
question: Què desperta la gelosia d'Otello?

answers: text: amb un mocador
question: Amb què intenta Desdemona eixugar el front d'Otello?

context: El març de 1879, Mefistofele de Boito es va representar a Gènova, residència d'hivern de Verdi. Verdi hi va ser, va veure l'òpera i no en va treure una impressió positiva però, no obstant aquest fet, va rebre cordialment Boito quan aquest el va anar a saludar.[4] Tres mesos després, Ricordi va concretar un altre pla per apropar els dos personatges quan Verdi va visitar Milà el 30 de juny de 1879 per dirigir-hi la seva Missa de Rèquiem en una funció a benefici de La Scala. Hi va rebre una gran aclamació del públic i l'orquestra de la Scala va anar a tocar davant de l'hotel on s'allotjava. Tant Ricordi com Faccio van fer el possible per aconseguir que el compositor se sentís ben acollit i respectat a Milà.[9].
qas: answers: text: El març de 1879
question: Quan es va representar Mefistofele de Boito a Gènova?

answers: text: Gènova
question: On era la residència d'hivern de Verdi?

answers: text: cordialment
question: Com va rebre Verdi a Boita quan aquest el va anar a saludar?

answers: text: Tant Ricordi com Faccio
question: Qui va fer el possible perquè Verdi es sentís acollit i respectat a Milà?

answers: text: per dirigir-hi la seva Missa de Rèquiem en una funció a benefici de La Scala
question: Per a què va visitar Verdi Milà el 30 de juny de 1879?

context: La primera producció es va muntar ràpidament a La Scala de Milà per al 5 de febrer de 1887, sota la batuta del director principal de l'època, Franco Faccio. L'estrena va ser un èxit rotund, sorollós, inenarrable.[13] L'entusiasme del públic per Verdi es va demostrar en haver d'aixecar-se el teló vint vegades per saludar al final de l'òpera, amb tot el públic dempeus, agitant els barrets i mocadors en mostra d'entusiasme.[10] Quan va sortir del teatre, la seva tartana va ser arrossegada pels admiradors que l'adoraven i l'homenatge va durar fins a les cinc de la matinada. L'estat d'ànim general va ser resumit per una caricatura contemporània en una revista humorística de Milà, en la qual Otello va ser dibuixat: "Un bacio, un bacio, ancora un bacio / a Verdi, al Boito e al Facio" (parafrassejant la frase final d'Otello: "Un bes, un bes, encara un bes, a Verdi, a Boito i a Faccio").[10]
qas: answers: text: 5 de febrer de 1887
question: Per quan es va muntar la primera producció a La Scala de Milà?

answers: text: Franco Faccio
question: Qui va ser el director de la primera producció que es va muntar a La Scala de Milà?

answers: text: un èxit rotund, sorollós, inenarrable
question: Com va ser l'estrena de la producció que es va muntar a La Scala de Milà?

answers: text: vint
question: Quantes vegades es va aixecar el teló al final de l'obra per a què Verdi saludes?

answers: text: en una revista humorística de Milà
question: On va ser dibuixat Otello?

context: L'òpera gaudeix d'excel·lents enregistraments discogràfics i s'interpreta sovint, ja que es troba en el repertori dels teatres d'òpera més importants del món. Representa un repte per al rol principal, que ha de ser interpretat per un tenor dramàtic amb un gran control de la veu mitjana i capacitat expressiva. En el segle xx, en aquest paper han excel·lit Aureliano Pertile, Ramón Vinay, Jon Vickers, Mario del Monaco i Plácido Domingo. Igualment important és el paper de Iago, un baríton dramàtic que ha de dominar l'escena: n'han estat excel·lents Titta Ruffo, Lawrence Tibbett, Leonard Warren, Tito Gobbi o Piero Cappuccilli.
qas: answers: text: d'excel·lents enregistraments discogràfics
question: De què gaudeix l'obra?

answers: text: en el repertori dels teatres d'òpera més importants del món
question: On es troba l'obra?

answers: text: per un tenor dramàtic amb un gran control de la veu mitjana i capacitat expressiva
question: Per qui ha de ser interpretat el rol principal?

answers: text: Aureliano Pertile, Ramón Vinay, Jon Vickers, Mario del Monaco i Plácido Domingo
question: Qui ha excel·lit al segle xx en el rol principal de l'obra?

answers: text: dominar l'escena
question: Què ha de fer Iago?